நாட்டியவோங் காரமைந்தில் பரமுதல் ஓர்நான்கும் நந்நான்கு மாறிடத்தும் நயந்துநிறைந் தருளி ஈட்டியசெம் பொருள்நிலையோ டிலக்கியமும் விளங்க இனிதுநின்று விளங்குகின்ற இன்பமய ஒளியே கூட்டியவோங் காரவுல கோங்கார வண்டம் குடிவிளங்கக் கதிர்பரப்பிக் குலவுபெருஞ் சுடரே பாட்டியல்கொண் டன்பரெலாம் போற்றமன்றில் நடிக்கும் பரமநடத் தரசேயென் பாட்டுமணிந் தருளே! (34) பாடல்: 35 (மன்னுகின்ற) மன்னுகின்ற அபரசத்திப் பரமாதி யவற்றுள் வகுத்தநிலை யாதியெலாம் வயங்கவயி னெல்லாம் பன்னுகின்ற பற்பலவாம் விசித்திரசித் திரங்கள் பரவிவிளங் கிடவிளங்கிப் பதிந்தருளும் ஒளியே துன்னபர சத்தியுல கபரசத்தி யண்டம் சுகம்பெறவே கதிர்பரப்பித் துலங்குகின்ற சுடரே